CELEX: 32009R1173
Language: fi
Date: 2009-11-30 00:00:00
Title: Komission asetus (EY) N:o 1173/2009, annettu 30 päivänä marraskuuta 2009 , durumvehnän ja riisin interventiokeskusten nimeämisestä

1.12.2009   
            
            
               FI
            
            
               Euroopan unionin virallinen lehti
            
            
               L 314/48
            
         
      KOMISSION ASETUS (EY) N:o 1173/2009,
   annettu 30 päivänä marraskuuta 2009,
   durumvehnän ja riisin interventiokeskusten nimeämisestä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 41 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission olisi nimettävä ne jäsenvaltioiden interventiokeskukset, jotka täyttävät neuvoston asetuksen (EY) N:o 1234/2007 soveltamista koskevista yksityiskohtaisista säännöistä durumvehnän tai paddyriisin ostamiseksi järjestettävällä tarjouskilpailulla toteutettavan julkisen intervention osalta 24 päivänä heinäkuuta 2009 annetun asetuksen (EY) N:o 670/2009 (2) 2 artiklassa vahvistetut vähimmäisedellytykset.
            
         
               (2)
            
            
               Jäsenvaltiot ovat ilmoittaneet komission yksiköille asetuksen (EY) N:o 670/2009 23 artiklan 1 kohdan mukaisesti interventiokeskusten luettelon niiden tosiasiallista nimeämistä varten sekä luettelon kyseisiin keskuksiin liittyvistä jäsenvaltioiden hyväksymistä varastoista, jotka täyttävät yhteisön lainsäädännössä edellytettävät vähimmäisvaatimukset.
            
         
               (3)
            
            
               Sen varmistamiseksi, että julkista interventiota koskeva järjestelmä toimii moitteettomasti, komission olisi nimettävä interventiokeskukset niiden maantieteellisen sijainnin perusteella ja julkaistava luettelo interventiokeskuksiin liittyvistä varastoista sekä kaikki toimijoiden, joita julkinen interventio koskee, tarvitsemat tiedot.
            
         
               (4)
            
            
               Kun otetaan huomioon monet muutokset, joita kyseisiin luetteloihin saatetaan tehdä, ja jotta intervention hallinnointi olisi moitteetonta, komission olisi annettava käyttäjien tietoon kyseisten tietojen jatkuvat päivitykset ja säädettävä varastojen luetteloa koskevien tietojen ensimmäisestä julkaisemisesta Euroopan unionin virallisessa lehdessä (C-sarja) ja sen jälkeen kyseisten tietojen päivittämisestä asetuksen (EY) N:o 670/2009 23 artiklan 3 kohdan mukaisesti soveltuvin tarkoituksenmukaisin menetelmin komission käyttöön ottamalla tietojärjestelmällä, myös julkaisemalla ne internetissä.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Asetuksen (EY) N:o 670/2009 2 artiklassa tarkoitetut interventiokeskukset nimetään tämän asetuksen liitteessä.
   Kuhunkin interventiokeskukseen liittyvien varastojen osoitteet ja kyseisiin varastoihin ja interventiokeskuksiin liittyvät tiedot ilmoitetaan käyttäjille komission tiedonannolla Euroopan unionin virallisessa lehdessä (C-sarja).
   Kyseisiä tietoja koskevat muutokset ja päivitykset tehdään asetuksen (EY) N:o 670/2009 23 artiklan 3 kohdan mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2009.
      
         
            Komission puolesta
         
         Mariann Fischer BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 194, 25.7.2009, s. 22.
   
      LIITE
      
         A:   Durumvehnän interventiokeskukset
      
      KREIKKA
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      ESPANJA
      Cádiz
      Córdoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad Real
      Cuenca
      Guadalajara
      Badajoz
      Caceres
      Navarra
      RANSKA
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGALI
      Beja
      
         B:   Riisin interventiokeskukset
      
      BULGARIA
      Plovdiv
      KREIKKA
      Κεντρική Ελλάδα
      Μακεδονία
      ESPANJA
      Cádiz
      Córdoba
      Sevilla
      Zaragoza
      Albacete
      Ciudad Real
      Cuenca
      Lleida
      Badajoz
      Cáceres
      Navarra
      RANSKA
      Arles
      Fourques
      Aigues-Mortes
      ITALIA
      Piemonte
      PORTUGALI
      Beja